A dominación musulmana va dende o 714 dica o 1118 y ye alavez quan prene o nombre d'Almudévar, toponimo que significa o "redondo" y fa referencia segurament a la forma ovalada d'o puesto an s'asienta, o castiello, y que hue se le diz corona. Se mantenió en istas envueltas a estructura latifundista d'epocas anteriors. A población islamica yera mayoritariament muladí (descendent d'hispanorromans), y mozarabe, asinas ye como s'explica a pervivencia de toponimos como Valdeldema (Vallis vendimiae), Fornillos, asinas como o cautivo d'a vida en ista epoca.